Richard Burr

Richard Mauze Burr (født 30. november 1955 i Charlottesville i Virginia) er en amerikansk politiker (R). Han var senator for Nord-Carolina fra 2005 til 2023.

Burr ble valgt inn i Representantenes hus i 1994, og satt der i fem perioder, fra 1995 til 2005. I 2004 stilte han som kandidat til USAs senat, da John Edwards trakk seg fra sitt senatsete for å stille som visepresidentkandidat for John Kerry. Burr vant 52% – 47% etter en av de mest kostbare valgkampene i landet dette året. Før sin politiske karriere arbeidet han i det private næringslivet hos Carswell Distributing.«Senator Burr» , senatets biografi

 Retten til våpen 
Burr støtter retten til å bære våpen og stemte imot lovforslaget i 2013 som innebar bakgrunnsundersøkelser på våpenkjøpere.Weisman, Jonathan (17. april 2013): «Senate Blocks Drive for Gun Control», The New York Times. Han har støttet lovforslag for å hindre Krigsveterandepartementet fra å legge til navnene til veteraner automatisk i et nasjonalt system for bakgrunnsjekk (National Instant Criminal Background Check System; NICS) om departementet har gitt økonomisk støtte eller lån uten sikkerhetsstillelse for å ivareta deres økonomi grunnet mentale problemer. Personer som finnes i NICS-systemet har ikke tillatelse til å kjøpe eller eie skytevåpen i USA.«Veterans' gun rights a sticky issue in defense bill». Fox News. 3. desember 2012.

 Referanser 

 Eksterne lenker 
 }


  Richard Burr  – biografi hos Senatet.

Kategori:Senatorer fra Nord-Carolina
Kategori:Kongressrepresentanter fra Nord-Carolina
Kategori:Personer fra Winston-Salem
Kategori:Personer fra Charlottesville